P9_TA(2021)0034

Päätös olla vastustamatta delegoitua säädöstä: unionin tuki maaseudun kehittämiseen vuonna 2021

Euroopan parlamentin päätös olla vastustamatta 19. tammikuuta 2021 annettua komission delegoitua asetusta Euroopan parlamentin ja neuvoston asetuksen (EU) N:o 1305/2013 liitteen I muuttamisesta maaseudun kehittämiseen vuonna 2021 myönnettävän unionin tuen määrien osalta (C(2021)00188 – 2021/2517(DEA))

(2021/C 465/21)

Euroopan parlamentti, joka

— ottaa huomioon komission delegoidun asetuksen (C(2021)00188),

— ottaa huomioon komission 22. tammikuuta 2021 päivätyn kirjeen, jossa komissio pyytää parlamenttia ilmoittamaan, ettei se aio vastustaa delegoitua asetusta,

— ottaa huomioon maatalouden ja maaseudun kehittämisen valiokunnan 2. helmikuuta 2021 päivätyn kirjeen valiokuntien puheenjohtajakokouksen puheenjohtajalle,

— ottaa huomioon Euroopan unionin toiminnasta tehdyn sopimuksen 290 artiklan,

— ottaa huomioon Euroopan parlamentin ja neuvoston asetuksen (EU) N:o 1305/2013 (1) ja erityisesti sen 58 artiklan 7 kohdan ja 83 artiklan 5 kohdan,

— ottaa huomioon työjärjestyksen 111 artiklan 6 kohdan,

— ottaa huomioon maatalouden ja maaseudun kehittämisen valiokunnan suosituksen päätökseksi,

— ottaa huomioon, että työjärjestyksen 111 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 9. helmikuuta 2021, ei ole esitetty vastalauseita,

A. ottaa huomioon, että Euroopan parlamentin ja neuvoston asetus (EU) 2020/2220 (2), jäljempänä ”siirtymäasetus”, jolla muutettiin asetusta (EU) N:o 1305/2013 sisällyttämällä siihen tuen jäsenvaltiokohtaiset määrät vuosille 2021 ja 2022, tuli voimaan vasta 29. joulukuuta 2020;

B. toteaa, että vahvistettuja tukimääriä on mukautettava, kun jäsenvaltiot ovat ilmoittaneet komissiolle tukiin 150 000 euroa ylittävän määrän osalta tekemiensä alennusten määrät sekä sen, miten ne ovat soveltaneet pilareiden välistä joustavuutta;

C. toteaa, että aiempina vuosina nämä tiedot ilmoitettiin elokuussa ja komissio hyväksyi syksyllä delegoidun säädöksen tukimäärien muuttamisesta, mutta siirtymäasetuksen myöhäisen hyväksymisen vuoksi tämä ei ollut vuonna 2020 mahdollista;

D. toteaa, että jotta jäsenvaltiot ja komissio voivat aloittaa vuotta 2021 koskevien maaseudun kehittämisohjelmien täytäntöönpanon, on erittäin tärkeää, että delegoitu asetus tulee voimaan mahdollisimman pian;

1. ilmoittaa, ettei se vastusta delegoitua asetusta;

2. kehottaa puhemiestä välittämään tämän päätöksen neuvostolle ja komissiolle.

(1) Euroopan parlamentin ja neuvoston asetus (EU) N:o 1305/2013, annettu 17. joulukuuta 2013, Euroopan maaseudun kehittämisen maatalousrahaston (maaseuturahasto) tuesta maaseudun kehittämiseen ja neuvoston asetuksen (EY) N:o 1698/2005 kumoamisesta (EUVL L 347, 20.12.2013, s. 487).

(2) Euroopan parlamentin ja neuvoston asetus (EU) 2020/2220, annettu 23. joulukuuta 2020, tiettyjen siirtymäsäännösten vahvistamisesta Euroopan maaseudun kehittämisen maatalousrahaston (maaseuturahasto) ja Euroopan maatalouden tukirahaston (maataloustukirahasto) tukea varten vuosina 2021 ja 2022 sekä asetusten (EU) N:o 1305/2013, (EU) N:o 1306/2013 ja (EU) N:o 1307/2013 muuttamisesta varojen ja soveltamisen osalta vuosina 2021 ja 2022 ja asetuksen (EU) N:o 1308/2013 muuttamisesta varojen ja tällaisen tuen jakamisen osalta vuosina 2021 ja 2022 (EUVL L 437, 28.12.2020, s. 1).